Det olympiske flyktninglaget under Sommer-OL 2016

Det olympiske flyktninglaget var et lag av idrettsutøvere på flukt fra sine hjemland som Den internasjonale olympiske komité organiserte og godkjente for deltakelse i de olympiske sommerleker i Rio de Janeiro i 2016. 

I mars 2016 erklærte Thomas Bach, president i Den internasjonale olympiske komité (IOK), at IOK skulle velge fem til ti flyktninger for å delta i OL i Rio. Dette i kontekst av den verdensomspennende flyktningkrisen, og hvor den den europeiske migrasjonskrisen var en prominent del.

Laget deltok under det olympiske flagg og fikk landkoden ROT.

Som del av et forsøk på å vise solidaritet med verdens flyktninger, valgte FNs høykommissær for flyktninger Ibrahim Al-Hussein, en syrisk flyktning som bodde i Athen, til å bære den olympiske ilden gjennom Elonas flyktningleir i Athen.

Ti utøvere ble valgt til det olympiske flyktninglaget. Disse var flyktninger fra Etiopia, Den demokratiske republikken Kongo, Syria og Sør-Sudan.

Utøvere 
Utøverne ble tatt ut til flyktninglaget i samråd med de nasjonale olympiske komiteene som sto som vertskap.

Friidrett
 
Fire mannlige og to kvinnelige utøvere konkurrerte i friidrett under lekene.
Menn

Kvinner

Judo

To judoutøvere ble valgt som en del av laget, en mannlig og en kvinnelig. Begge, Popole Misenga og Yolande Mabika, var opprinnelig fra Den demokratiske republikken Kongo, men hadde trent i Brasil.

Svømming

To svømmere ble valgt som en del av laget, en mannlig og en kvinnelig. Rami Anis kom fra Syria, men trente i Belgia. Yusra Mardini, var også fra Syria, men bodde i Tyskland. En assistenttrener, Khamis Agear, kom også fra Syria.

Referanser 

Nasjoner under Sommer-OL 2016
Det olympiske flyktninglaget under de olympiske leker